text: WIKI-DATA-THON Lab Ciutat Oberta, cocreació i memòria col·lectiva — LIQUEN
  Desde Dimmons/UOC, LiquenDataLab, Iniciativa OpenData, Viquidones i altres col·lectius estem fent una crida per participar a la wiki-data-thon del dia 20 d'octubre a la Fabra i Coats LAB: CIUTAT OBERTA, COCREACIÓ I MEMÒRIA COL·LECTIVA on treballarem amb col·lectives especialitzades en la recopilació de la memòria, mapeig i visualització de dades per tal de visualitzar la realitat i els reptes de Barcelona i en el marc de les reflexions sobre el que entenem per una ciutat oberta. Entre d'altres coses, ens proposem revisar el nomenclàtor de noms de carrers de Barcelona i la distribució geogràfica de la memòria dels processos col·lectius, i en particular aquells vinculats a les dones. Treballarem amb varies fonts de dades i editarem la Viquipèdia sobre allò relatiu als processos de col·lectius a Barcelona, la història del procomú a la ciutat des d'una perspectiva de gènere i la seva presència a l'espai públic. Viurem el repte de visualitzar la ciutat amb mapes i noms de carrers i de llocs que recuperaran històries passades, fets i personatges històrics, la memòria d'esdeveniments i fenòmens cocreats propis d'una ciutat oberta a la seva propia reinvenció.
  La "Wiki-Data-Thon" Ciutat Oberta 2018 és una activitat que s'inscriu dins de la Biennal de Pensament "Ciutat oberta" de Barcelona.
  10:20h Registre i obertura de l'espai infantil.
  11:15h Presentació de la visualització del mapa de la Ciutat de Barcelona (anàlisi del nomènclator de la ciutat). En quina mesura estan presents processos de cocreació de la ciutat? Com és de masculina i femenina la ciutat? Quines professions i fets es recorden? Presentació de les dades de Barcelona OpenData Iniciative i anàlisi segons Design Justice a càrrec de LiquenDataLab, presentació de TheDataPlace i conjunts de dades allotjats al repositori obert digital.
  Inici de la wiki-data-thon sobre la història de la Barcelona oberta i cocreada. Sessió activa de recopilació de dades, debat entre grups, volcatge i preparació per pujar amb bots a la Wikipèdia i publicació de dades en obert.
  [Hi haurà lliure accés per les persones participants, entrepans i fruites a disposició sense un horari marcat, amb moments flexibles perquè els grups puguin parar a dinar o descansar]
  QUÈ ÉS LA BIENNAL DE PENSAMENT - CIUTAT OBERTA?
  La Biennal de Pensament "Ciutat oberta" és un cicle de debats, performances, concerts i xerrades que neix de la mà de Barcelona Cultura aquest 2018 amb la intenció de connectar el debat sobre el paper de les ciutats d'avui amb els grans reptes de la societat contemporània.
  L'objectiu de la Biennal és obrir el debat sobre les ciutats que volem i necessitem, amb mirades plurals i la participació de tothom. Una setmana de reflexions, preguntes i experiències. Una festa de les idees.
  EVENTLiquen Data Lab February 2, 2019 Design Justice, Biennal Ciutat i Ciència, edit-a-thon, Hackatón, Acció Política